Milan Husťák

Plukovník vo výslužbe MUDr. Milan Husťák (* 9. máj 1947, Stakčín† 7. júl 2020, Košice) bol významný slovenský, vojenský lekár, otorinolaryngológ.

Životopis 
Po nadobudnutí maturitného vzdelania v roku 1965, nastúpil na Lekársku fakultu Karlovej univerzity Praha, kde študoval vo Vojenskom lekárskom, výskumnom a doškoľovacom ústave v Hradci Králové. Štúdium úspešne absolvoval v roku 1971 a bol mu priznaný titul MUDr.

Lekárska prax
Po absolvovaní štúdia a lekárskej príprave, nastúpil ako vojak z povolania, vo vojenskej hodnosti nadporučík, do Československej ľudovej armády, na funkciu hlavný vojenský lekár, Vojenský útvar 8700 Michalovce - 1971.

Lekár špecialista, otolaryngologické oddelenie, Letecká vojenská nemocnica Košice - 1976
Náčelník, primár otolaryngologické oddelenie, Letecká vojenská nemocnica Košice - 1988
Generálny riaditeľ a predseda Predstavenstva Leteckej vojenskej nemocnice, a. s. Košice – 2008
Člen predstavenstva LVN, a. s.  - 2018
Lekár ORL ambulancie, Univerzitná nemocnica - Nemocnica svätého Michala, a.s. Bratislava, pracovisko Košice – 2019

Bol aj  hlavným odborníkom otorinolaryngológie Ozbrojených síl SR a podieľal sa na výbere kandidátov na prvého slovenského kozmonauta. Ako prvý na Slovensku zaviedol vyšetrovanie porúch sluchu u novorodencov pomocou vyšetrenia otoakustických emisií.

Vyznamenania a ocenenia 
 Medaila Za službu vlasti
 Medaila Za zásluhy o obranu vlasti
 Cena primátora mesta Košice - 2004
 Cena obce Stakčín - 2017

Publikačná činnosť 
 Letecká vojenská nemocnica – efektívny prostriedok podpory integrovaného záchranného systému SR, Vojenská akadémia M.R.Štefánika, rok 2008.

Referencie 

Slovenskí lekári
Vojenskí lekári
Otorinolaryngológovia
Absolventi Lekárskej fakulty Karlovej univerzity
Príslušníci Československej ľudovej armády
Príslušníci Česko-slovenskej armády
Príslušníci Ozbrojených síl Slovenskej republiky
Osobnosti zo Stakčína